Suresh 144 Views ipl , IPL 2017 Heros
ఐపిఎల్‌ సీజన్‌-10 హీరోలు 
బెంగళూరు: ఇండియన్‌ ప్రీమియర్‌ లీగ్‌(ఐపిఎల్‌) వేలం బెంగళూరులో నిర్వహించారు.మొత్తం 151 మంది ఆటగాళ్లు వేలంలో ఉన్నారు.ఈ వేలంలో ఇంగ్లండ్‌ ఆటగాళ్లు బోన్‌స్టోక్స్‌, తైమాల్‌ మిల్స్‌ రికార్డు ధరకు అమ్ముడై సంచలనం సృష్టించారు. ఎవరు ఊహించని రీతిలో ప్రాంచైజీలు ఈ ఇద్దరి కోసం తీవ్రంగా పోటీ పడ్డారు.ఇంగ్లండ్‌ ఆల్‌రౌండర్‌ బెన్‌స్టోక్స్‌ కోసం హోరా హోరీ సాగుతుందని ముందే అందరు ఊహించినా టి20 స్పెషలిస్టు తైమాల్‌ మిల్స్‌ 12 కోట్లకు రాయల్‌ చాలెంజర్స్‌ బెంగళూరు కొనుగోలు చేయడమే ఆశ్చర్య పరిచింది.బెన్‌ స్టోక్స్‌ను 14.5 కోట్లకు పుణే కొనుగోలు చేసింది.తద్వారా ఐపిఎల్‌ చరిత్రలో యువరాజ్‌ 16 కోట్ల తరువాత అంత ధరపలికిన ఆటగాడిగా బెన్‌స్టోక్స్‌ రికార్డు సృష్టించాడు.మిడిల్‌ ఆర్డర్‌లో వచ్చే బెన్‌ స్టోక్స్‌ దూకుడుగా బ్యాటింగ్‌ చేయడంతో పాటు బౌలింగ్‌లోను సత్తా చాటు తాడనే పేరుంది. ఇటీవల భారత పర్యటన లోనూ బెన్‌ స్టోక్స్‌ సత్తా చాటాడు.
దీని వల్ల ఇంత పెద్ద మొత్తం వెచ్చించారని క్రికెట్‌ విశ్లేష కులు పేర్కొంటున్నారు. కేవలం 4 అంతర్జా తీయ మ్యాచ్‌లు ఆడిన తైమాల్‌ మిల్స్‌ కోసం కూడా ప్రాంచైజీలు విపరీతంగా పోటీ పడటం విశేషం.అతని కోసం ముంబై,పంజాబ్‌ మధ్య హోరాహోరీ పోటీ సాగింది.చివరలో కోల్‌కతా నైట్‌ రైడర్స్‌కూడా పోటీ పడింది.అయితే పది కోట్ల బిడ్‌ దాటిన తరువాత బెంగళూరు రాయల్‌ చాలెంజర్స్‌ మిల్స్‌ను 12 కోట్లకు కొనుగోలు చేసింది.నాలుగు టి20ల్లో అతడు తీసుకుంది కేవలం మూడు వికెట్లు మాత్రమే.ఇక న్యూజిలాండ్‌ బౌలర్‌ ట్రెంట్‌ బౌల్ట్‌, దక్షిణాఫ్రికా బౌలర్‌ కాగిసో రబడా 5 కోట్లకు పలుకగా, ఆస్ట్రేలియా ఫాస్ట్‌ బౌలర్‌ ప్యాట్‌ కమిన్స్‌ 4.5 కోట్లకు విక్రయించబడ్డాడు.కమిన్స్‌,రబడాలను ఢిల్లీ,బౌల్ట్‌ను కోల్‌కతా నైట్‌ రైడర్స్‌ ప్రాంచైజీ కొనుగోలు చేసింది. ఆశ్చర్య పరిచిన బెన్‌స్టోక్స్‌ కొనుగోలు ఐపిఎల్‌ సీజన్‌ 10లో పూణే సూపర్‌ జేయింట్స్‌ ఇంగ్లండ్‌ ఆల్‌రౌండర్‌ బెన్‌స్టోక్స్‌ను 14.50 కోట్లకు కొనుగోలు చేసి ఆశ్యర్యపరిచింది.
ఇంగ్లండ్‌ ఆల్‌రౌండర్‌ బెన్స్‌స్టోక్స్‌కోసం హోరాహోరి సాగు తుందని ముందే అందరూ ఊహించారు. బెన్‌ స్టోక్స్‌ను దక్కించుకోవడానికి ముంబై,బెంగళూరు ప్రాంచైజీల మధ్య హోరాహోరి బిడ్డింగ్‌ సాగింది. అయితే మధ్యలో బిడ్డిలో పాల్గొన్న పూణే స్టోక్స్‌ను రికార్డు ధర చెల్లించి కొనగోలు చేసింది. ఈ క్రమంలో బెన్‌ స్టోక్స్‌ 14,50 కోట్లకు అమ్ముడు కావడం తద్వారా ఐపిఎల్‌ చరిత్రలో యువరాజ్‌ 16 కోట్లు తరువాత అత్యధిక ధర పలికిన ఆటగాడిగా బెన్‌స్టోక్స్‌ రికార్డు సృష్టిం చాడు. ఐపిఎల్‌ చరిత్రలోనే అత్యధిక ధర పలికిన విదేశీ ఆటగాడిగా రికార్డు సృష్టించాడు. అయితే బెన్‌స్టోక్స్‌ను అంత పెద్ద మొత్తం వెచ్చించి కొనుగోలు చేయడాన్ని ఆ జట్టు కోచ్‌ స్టీఫెన్‌ ఫ్లెమింగ్‌ సమర్థించుకున్నాడు.గత సంవత్సరం ఐపిఎల్‌ ద్వారా ఆరంగేట్రం చేసిన పూణే ఆ సీజన్‌లో పెద్దగా ఆకట్టుకోలేకపోవడం చాలా నిరాశకు గురిచేసిందన్నాడు.తమ జట్టులో స్టార్‌ ఆటగాళ్లు ఉన్నప్పటికి అది కేవలం కాగితాల వరకే పరిమితమైంది.
ఇది ఖచ్చితంగా రిస్క్‌ తో కూడిన అంశమే. బెన్‌స్టోక్స్‌కు 14.5 కోట్లు పెట్టడం అంటే అది చాలా పెద్ద సాహసమే.ఇక్కడ ప్రాంచైజీ యాజమాన్యం స్టోక్స్‌ కొనుగోలు విషయంలో భారీగా రిస్క్‌ చేసింది. కొంత మంది కీలక ఆటగాళ్లు అవసరమని భావించి రిస్క్‌ చేశాం.మా జట్టులో యువ ఆటగాళ్లకు కొదవలేదు.దీంతో సీనియర్‌ ఆటగాళ్ల అవసరం ఉంది.జట్టును సమతుల్యం చేయడం కోసమే ఆటగాళ్ల కొనుగోలులో కొంత వరకు రిస్క్‌ చేయాల్సి వచ్చింది. అత్యధికంగా డబ్బు పెట్టడం అంటే రిస్క్‌ కదా ఆ రిస్క్‌ చేయడానికి పూణే సిద్దంగా ఉంది కాబట్టి చేసిందని ప్లెమింగ్‌ పేర్కొన్నాడు.